b'\n_START_ARTICLE_\nTransports Metropolitans de Barcelona\n_START_SECTION_\nMunicipalitzaci\xc3\xb3 dels transports\n_START_PARAGRAPH_\nL\'octubre de 1952 el Ple de l\'Ajuntament de Barcelona va aprovar un acord on es preveia la municipalitzaci\xc3\xb3 de totes les empreses de transport p\xc3\xbablic de la ciutat, afectant el Ferrocarril Metropolit\xc3\xa0 de Barcelona, el Gran Metropolit\xc3\xa0 de Barcelona i Tramvies de Barcelona. L\'any 1955 els propietaris del Gran Metropolit\xc3\xa0 de Barcelona i Tramvies de Barcelona van firmar l\'acord de l\'adquisici\xc3\xb3 de les accions per part l\'Ajuntament._NEWLINE_El 1958 l\'Ajuntament va acabar de comprar el Ferrocarril Metropolit\xc3\xa0 de Barcelona, hi va participar des de la seva constituci\xc3\xb3 i el 1928 en controlava bona part. Tres anys m\xc3\xa9s tard, el 1961 el Gran Metropolit\xc3\xa0 va ser absorbit per FMB, creant Ferrocarril Metropolit\xc3\xa0 de Barcelona SA/SPM.\n_START_SECTION_\nTransports Metropolitans de Barcelona\n_START_PARAGRAPH_\nEl 1978 la infraestructura del metro de FMB passa a dependre de la Generalitat de Catalunya._NEWLINE_Fruit de la coordinaci\xc3\xb3 del transport p\xc3\xbablic a Barcelona i de la municipalitzaci\xc3\xb3 de les empreses de transport, FMB i Tramvies de Barcelona reanomenat a Transports de Barcelona van comen\xc3\xa7ar a l\'explotaci\xc3\xb3 conjunta el 1979 sota el nom de Transports Municipals de Barcelona (TMB). Posteriorment va canviar de nom a Transports Metropolitans de Barcelona. (TMB  que es va inaugurar el mateix any que Ferrocarrils de la Generalitat de Catalunya. Anys despr\xc3\xa9s, el 1986, Transports Municipals de Barcelona(TMB) passa a denominar-se Transports Metropolitans de Barcelona.\n_START_SECTION_\nSalaris\n_START_PARAGRAPH_\nEl febrer de 2016 l\'empresa va tenir un conflicte laboral, que va provocar una vaga de metro durant la celebraci\xc3\xb3 del Mobile World Congress. Un dels punts del conflicte era l\'opacitat dels sous de l\'alta direcci\xc3\xb3, especialment en aquells contractes "fora de conveni"._NEWLINE_En total, diversos directius de l\'empresa tenien sous superiors al d\'alcaldia, i arran de les queixes de mitjans i sindicats, l\'organisme va penjar l\'agost de 2016 un portal de transpar\xc3\xa8ncia amb informaci\xc3\xb3 sobre els sous base i els m\xc3\xa0xims bruts anuals dels empleats. La Vanguardia va realitzar una queixa formal, i finalment el mar\xc3\xa7 de 2017 va publicar la llista amb els sous d\'alta direcci\xc3\xb3 de l\'empresa.'